जातीय विभेदविरूद्ध प्रकाश
कलाकार प्रकाश सपुतले नयाँ वर्ष २०८० मा ‘जातीय विभेदविरुद्धको वर्ष’ का रूपमा सिर्जना ल्याउने बताएका छन् । उनले आगामी आइतबार आफ्नो नयाँ गीत ‘सकम्बरी’ पनि सार्वजनिक गर्ने भएका छन् ।
काठमाडौँ — कलाकार प्रकाश सपुतले नयाँ वर्ष २०८० मा ‘जातीय विभेदविरुद्धको वर्ष’ का रूपमा सिर्जना ल्याउने बताएका छन् । उनले आगामी आइतबार आफ्नो नयाँ गीत ‘सकम्बरी’ पनि सार्वजनिक गर्ने भएका छन् ।‘अलि हतार गरेर यो गीत यही वर्ष २०७९ भित्रै प्रकाशन गर्दै छु । किनकि अर्को वर्ष २०८० लाई आफ्ना सिर्जनामा जातीय विभेदविरुद्धको वर्ष भनेर गर्ने सोच बनाएको छु । केही सिर्जना जातीय विभेदविरुद्ध आउनेछन्,’ उनले सामाजिक सञ्जालमा उल्लेख गरेका छन् । सपुतका सामाजिक, राजनीतिक विषयमा आधारित गीतहरूले चर्चा पाउँदै आएका छन् । उनी अभिनीत फिल्म ‘परदेशी २’ पनि आगामी दसैंमा प्रदर्शन हुने जनाइएको छ ।